Ва ўрачыстым мерапрыемстве бралі ўдзел кіраўнікі ўстаноў, арганізацый, прадпрыемстваў, прадстаўнікі грамадскіх аб’яднанняў, вучні ўстаноў адукацыі горада. Адкрыў мітынг Мікалай Шум, старшыня Маларыцкага райвыканкама, які адзначыў, што свой інтэрнацыянальны абавязак у Афганісане выконвала больш за 70 нашых землякоў. Двое – радавы Іван Кіцель і яфрэйтар Юрый Шэлягейка – на жаль, загунулі. Іх імёны выгравіраваны на пастаменце. Не вярнуўся з гэтай вайны і ўраджэнец Маларытчыны старшы прапаршчык Іван Такарчук. Трое воінаў-інтэрнацыяналістаў былі паранены, адзін — стаў інвалідам баявых дзеянняў. Цяпер у раёне пражывае 98 ветэранаў баявых дзеянняў у Афганістане, 39 з іх узнагароджаны баявымі ардэнамі і медалямі.